if>4 C. PJ.TNII HIST. NAT. LIB. XIX. 



fascium libris quinasdenas carminari. Iterum deinde in 

 filo politur, illisum crebro in silice ex aqua : textum- 

 que rursus tunditur clavis , semper injuria melius. 



De lino asbestino. 



IV. Inventum jam est etiam , quod ignibus non ab- 

 sumeretur. Vivum id vocant , ardentesque in focis con- 

 viviorum ex eo vidimus mappas , sordibus exustis , 

 splendescentes igni magis , quam possent aquis. Regum 

 inde funbres tunicae , corporis favillam ab reliquo s- 

 parant cinere. Nascitur in desertis adustisque sole Indiae, 

 ubi non cadunt imbres , inter diras serpentes : adsues- 

 citque vivere ardendo , rarum inventu , difficile textu 

 propter brevitatem. Rufus de cetero colos, splendescit 

 igni. Quum inventum est, quat pretia excellentium 

 margaritarum. Vocatur autem a Graecis asbestinum ex 

 argumento naturae. Anaxilaus auctor est linteo eo cir- 

 cumdatam arborem, surdis ictibus , et qui non exaudian- 

 tur, casdi. Ergo huic lino principatus in toto orbe. 



